
	COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 


	Bucureşti,
	11.02.2014

	Nr.
	4c-6/535


Către,
BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru completarea art.10 din Legea nr.152/1998 privind înființarea Agenției Naționale pentru Locuințe, trimisă comisiei pentru examinare pe fond, cu adresa nr. Pl.x 547 din 2 decembrie 2013.

VICEPREŞEDINTE,

LAURENȚIU NISTOR
Comisia pentru administraţie publică și amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 
	Bucureşti,
	11.02.2014

	Nr.
	4c-6/535


R A P O R T      
asupra propunerii legislative pentru completarea art.10 din Legea nr.152/1998 privind înființarea Agenției Naționale pentru Locuințe

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică și amenajarea teritoriului a fost sesizată, prin adresa nr. Pl.x 547 din 2 decembrie 2013, cu dezbaterea pe fond în procedură obişnuită, a propunerii legislative pentru completarea art.10 din Legea nr.152/1998 privind înființarea Agenției Naționale pentru Locuințe.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.762/22.07.2013)
· avizul favorabil al Comisiei juridice, de disciplină și imunități              (nr.4c-11/1418/16.12.2013)

· punctul de vedere negativ al Guvernului (nr.2054/4.11.2013)
Propunerea legislativă a fost respinsă de Senat în şedinţa din 28 noiembrie 2013, în calitate de primă Cameră sesizată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 


Propunerea legislativă are ca obiect de reglementare modificarea art.10 din Legea nr.152/1998 privind înființarea Agenției Naționale pentru Locuințe, republicată, cu modificările și completările ulterioare, în sensul introducerii interdicției închirierii unei locuințe realizate în cadrul Programului de construcții de locuințe pentru tineri, destinate închirierii, în sensul deținerii unui teren în condițiile Legii nr.15/2003 privind sprijinul acordat tinerilor pentru construirea unei locuințe proprietate personală, republicată, cu modificările și completările ulterioare.

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 11 februarie 2014.
La lucrările comisiei au fost prezenţi 23 deputaţi, din totalul de 25 membri ai comisiei.

La dezbaterile care au avut loc au participat, în conformitate cu prevederile art.54 şi 55 din Regulamentul Camerei Deputaţilor, republicat, doamna Simion Ioana - director și doamna Petcu Narcisa - director în cadrul Agenției Naționale pentru Locuințe.
În urma examinării intervenţiei legislative şi a opiniilor exprimate de către membrii Comisiei, s-a hotărât cu majoritate de voturi (1 abținere), să se supună plenului Camerei Deputaţilor respingerea propunerii legislative pentru completarea art.10 din Legea nr.152/1998 privind înființarea Agenției Naționale pentru Locuințe din următoarele considerente: la nivelul Guvernului, prin ministerul de resort - Ministerul Dezvoltării Regionale și Administraței Publice - se află în lucru revizuirea întregului pachet legislativ care reglementează activitatea Agenției Naționale pentru Locuințe, ocazie cu care vor fi avute în vedere și reglementările propuse de inițiatorii propunerii legislative.

 În raport cu obiectul şi conţinutul reglementării, propunerea legislativă face parte din categoria legilor ordinare.
	VICEPREŞEDINTE,
	                  SECRETAR,

	LaurenȚiu nistor
	Ion Marcel CIOLACU


Consilier, Roxana Feraru

